
I. O spolnom životu čovjeka. 
(Dr. Janko Božić). 


Ako izađemo u šetnju izvan grada, u široku prirodu, 
gdje vidimo zelene šume, livade, oranice i polja, a za 
vedrih dana jasno, modro nebo ogrijano suncem, obu- 
zimlje nas osobito neko čuvstvo veličanstvenosti, te nam 
se pričinja, da smo i mi jedan dio te vasione prirode, 
i nehotice nam se nameće pitanje, tko je to sve stvorio 
i tako sagradio? I prije nego smo odgovorili na to 
pitanje, odakle je ovaj lijepi svijet, divimo se velikom 
znanju i moći onoga, koji je sve to stvorio i tako 
uredio. ' 

Cio se ovaj svijet na zemlji dijeli u živa i neživa 
bića. Među živa bića ubrajamo čovjeka, životinje i biljke. 
I kao što je svako dijete uzraslo u obitelji i potječe od 
nje, tako i za ostale žive Stvorove ima uredba obi- 
telji, iz koje oni niču i rastu. 

Svi ljudi potječu od prvoga čovjeka, koji je sebi 
uzeo ženu i time osnovao obitelj na zemlji, isto tako 
kao što i svaka životinja i svaka biljka potječe od jedne 
životinje i jedne biljke. ' 

Sva živa bića na zemlji imadu jednu određenu svrhu, 
pa tako i čovjek. Prirodna je zadaća čovjeka na zemlji, 
da se održi sposobnim za život. Prema toj prirodnoj 
zadaći građeno je i ustrojstvo tijela svakoga od nas. 
Za život nam je potrebna hrana, zato imademo želudac, 
koji hranu prima, imademo crijeva, koja hranu razgra- 
đuju i pretvaraju u one česti, koje krv treba za sebe. 
Krvlju se prenosi hrana u najsitnije i najudaljenije dije- 
love tijela, a zato je opet srce, koje krv tjera po žilama. 

I tako, ako promotrimo sve organe ljudskoga tijela, 
vidimo, da svi oni izvršuju jednu funkciju i da svi imadu 
konačnu svrhu, da se čovjek održi zdrav i sposoban za 
život. 

Ali nije svrha čovjeka, da samo živi sam za sebe 
i da oskrbljuje samoga sebe, nego mu priroda nalaže, 

da izvrši još jednu veliku dužnost u životu, a ta jest: 
da osnuje svoju porodicu i tako dobije potomstvo. I zato 
se pobrinula priroda i obdarila čovjeka organima, t. |. 
dijelovima tijela, koji imadu svojstvo, da izlučuju stanice, 
od kojih onda postaju klice za novi život. Te organe 
nazivamo spolnim organima. 

. Od postanka svijeta živio je čovjek u obitelji, u 
obitelji je on odgajao i potomstvo svoje. Na osnovi 
ljubavi sklapaju muškarac i žena jednu trajnu vezu, a 
tu vezu nazivamo brakom, ' 

Razlika je između muškarca i žene u različnim 
spolnim organima. Na toj se razlici. spolnih organa 
osnivaju i sva različna tjelesna i duševna svojstva mu- 
škarca i žene: Muškarac izlučuje sjeme, a žena jajašce, 
i kad se to dvoje spoji, nastaje plod — zametak no- 
voga čovjeka, 

Privrženost i međusobno razumijevanje dovodi dvoje 
ljudi u brak, da u životu potpomažu jedno drugo i da 
izvrše svoju prirodnu svrhu, da dobiju djecu. Tu naklonost 
k drugomu spolu počinje osjećati čovjek u jednoj odre- 
đenoj dobi, između 14. —16. godina, u dobi, kad počinju 
djelovati spolni organi. U toj dobi, kad se javlja spolni 
nagon, nije čovječje tijelo posve razvijeno, ono se upravo 
nalazi u razvitku svome. Covjek je u to vrijeme sličan 
biljci, koja raste, a za svoj rast ona treba sunca, svje- 
tlosti i uzduha, drukčije će nam uvenuti. I čovjek je 
zdraviji i svježiji, što ima više sunca, svjetlosti i uzduha. 

Osobito ćemo u ovoj spomenutoj dobi nastojati, da 
jačamo tijelo zdravim sportom i gimnastikom. U našem 
ćemo slobodnom vremenu izlaziti što više u prirodu, 
gdje nam se tako duh odmara i dobiva nove pobude i 
i do nov rad. Tim načinom života jačamo tijelo 
1 dun. 

S druge je strane opet u dobi našega razvitka po- 
trebno. uklanjati sve šŠtetne uzročnike, koji mogu da 
škode zdravlju. 

To su u prvom redu pušenje i alkoholna pića. Li- 
ječnička je znanost dokazala, da su nikotin i alkohol 
otrovi za najznatnije organe u čovječjemu tijelu. - Oni 
djeluju Štetno na živčevlje, srce, želudac i pluću. 

Već smo gore spomenuli, da se spolni nagon javlja 
prije, nego što su potpuno razvijeni spolni organi. Taj 
se nagon raširuje čitanjem knjiga, gledanjem kazališnih 
i kinematografskih predstava, koje ljubav prikazuju na 
neprirodan način, pa uživanjem alkohola. Sve to dovodi 
često mlada čovjeka, da bujnim mislima i predsta- 
vama o spolnom životu škodi zdravlju. To napinje živ- 
čevlje i djeluje tako štetno na čitav organizam ljudski, 
da su takova djeca vječito umorna, blijeda, trpe od 
žestoke glavobolje, nemaju apetita i time siabe tijelo i 
dušu. Ako duh zabavimo čitanjem korisnih i poučnih 
knjiga, a tijelo jačamo gimnastikom i umjereno se ba- 
vimo kakovim sportom, uvijek ćemo svladati prejeko 
buđenje spolnih nagona. Time se i razlikujemo od ži- 
votinja, da razumom svojim popuštamo spolnomu nagonu 
istom onda, kad time ne škodimo zdravlju, t. i. kad 
nam je čitav organizam potpuno razvijen. Biva to kod 
muškarca u dobi oko 20.—24. a kod žena oko 18. go- 
dine. U to vrijeme mogu tek spolni organi izvršivati 
svoju funkciju. Ako pogledamo po ostalom životinjskom 
svijetu, vidimo, da životinje dobivaju svoje mlade istom 
onda, kada su tjelesno potpuno razvijene. Svaka biljka 
treba istom da izraste, da u njoj izraste sjeme, a onda 
je istom možemo nanovo saditi. 

Svaki je od nas već vidio pčelu ili leptira, kako 
lijeće od cvijeta i sakuplja hranu. Ali kako u prirodi 
sve imade svoju razumnu svrhu i zadaću, tako i ovdje. 
Životinjice ove na tijelu svome prenose često pelud 
s prašnika jednoga cvijeta i time oplođuju pestić dru- 
goga cvijeta, i na taj način nastaje klica za mladu biljku. 
Isto tako biva u braku, u toj čvrstoj zajednici muža i 
žene, posvećenoj ljubavlju, koja ih dovodi do toga, da 
im često duša i tijelo postaju jedno. Tjelesnim spaja- 
njem, tako zvanim spolnim općenjem, oplođuje muškarac 


svojim sjemenom jajašce u ženskom tijelu, — isto tako, 
kao što pelud s jednoga cvijeta oplođuje pestić drugoga 
cvijeta, — itako nastaje plod u utrobi žene. Žena nosi 


taj plod u svojem tijelu kroz devet mjeseci, hrani ga 
krvlju svojom, i iza toga vremena dolazi dijete na svijet, 
žena postaje majkom. 


Kod spolnoga općenja podaju ljudi svu svoju ži- 
votnu snagu tijela i duše i time prenose svoje osobine 
na djecu u zametku, To trošenje životne snage može 
da podnese samo izgrađen organizam, mlad i neraz- 
vijen samo sebi škodi. 

Iz dosadašnjega razlaganja vidimo, da ljudi mogu 
i smiju tek onda da spolno opće, kad su im spolni 
organi potpuno razvijeni. Prije toga vremena spolno 
općenje nesamo da škodi zdravlju, jer time trošimo sile 
nerazvijenoga tijela, već je ono štetno i zato — kako is- 
kustvo pokazuje — jer ljudi, koji stupaju premladi u 
brak, rađaju slabu i kržljavu djecu. 

Spomenuli smo, da su spolni organi razvijeni kod 
muškarca u dobi oko 20.—24. god., a kod žena oko 
13.—20. Najprirodnije bi bilo, kad bi svi ljudi u toj 
dobi stupali u brak. Na selima to i biva. U gradovima 
su obično socijalne prilike takove, da muškarac u spo- 
menutoj dobi još ne može izdržavati obitelj. To je i 

razlog, što se muškarac u gradu kasno ženi. 

Na ovom ćemo mjestu nastojati da odgovorimo, 
da li je spolno općenje prije ženidbe dobro i moralno, 
pa da li je potrebno. To pitanje treba opet promatrati 
samo s prirodnoga stajališta. ' 

Priroda je čovjeka obdarila spolnim nagonom u tu 
svrhu, da ne izumre ljudski rod, ali je ujedno postavila 
jedan zahtjev, da je svaki onaj, tko rađa diecu, dužan 
da je rađa zdravu, da je zdravu uzdiži i da je odgoji 
tako, da budu korisni članovi ljudskoga društva. Otkako 
ima ljudskoga roda, moguće je to samo u obitelji. Svi 
smo mi odrasli u krugu naše obitelji, i roditelji se brinu 
za nas od naše najranije mladosti. 

Prvih mjeseci života hrani nas majka mlijekom 
svojim, čuva nas od bolesti i svakoga drugog zla. Ro- 
ditelji nas uče prve riječi govora, a kasnije nas potpo- 
mažu djelom i savjetom, da svaki od nas izabere jedno 
zvanje, u kojem će moći poštenim radom zauzeti dolično 
mjesto u ljudskom društvu, izdržavati sebe i porodicu. 

To je ona visoka i velika zadaća i svrha obitelji. 
Blagostanje društva, napredak države i cijeloga čovje- 
čanstva osniva se samo na dobro uređenoj obitelji. 

Na osnovi ljubavi sklapaju muško i žensko zaje- 
dnicu, t. j. brak, da potpomažu u životu jedan drugoga, 
da izvrše svoju prirodnu zadaću, a ta jest: da dobiju 
potomstvo. Oni se pred oltarom Božjim zaklinju jedno 
drugome, da će do smrti, u zlu i dobru ostajati uvijek 
jedno uz drugo. U takovoj vezi mogu dobro odgo- 
jiti djecu svoju. Zato i jest spolno općenje jedino u 
braku dopušteno, samo u njemu ima svrhu. Spolnim se 
općenjem izvan braka ide za uživanjem i nezahvalno se 
griješi protiv prirode, koja nas je samo zato obdarila 
spolnim organom, da dobijemo potomstvo. 

Posve je krivo mišljenje, da je spolno općenje po- 
trebno za zdravlje, jer liječničko iskustvo pokazuje, da 
uzdržavanje od spolnoga općenja nipošto ne škodi zdravlju, 
Zdravlju je škodljivo jedino umjetno podraživanje spol- 
noga nagona. Spolnome ćemo se nagonu vrlo lako od- 
rvati uz razuman način života. Tako su alkoholna pića 
upravo bič za uzbuđivanje spolnoga nagona. Pod ra- 
zumnim načinom života razumijevamo u prvom redu 
umjerenost u jelu i piću, dovoljno vremena za spavanje 

vdmor, malo gimnastike i šetnje, a. onda čuvanje duha 
od različnih erotičnih predodžbi. 

Napisano vam je ovo zato, da vas uputimo o spol- 
nom životu čovjeka, Iz svega toga vidimo, da je djelo- 
vanje spolnih organa prirodno i potrebno isto tako, kao 
što je prirodno i potrebno djelovanje želuca, da primi 
i rastvara hranu, djelovanje srca, da tjera krv po žilama, 
i djelovanje bubrega, da izlučuju mokraću. Svi oni imadu 
da izvršuju određenu funkciju potrebnu za život čovjeka. 
Izvršivanjem spolnih funkcija u dobi, kad su čovječji 


“organizam i spolni organi potpuno razvijeni, u braku, u 


toj posvećenoj zajednici, koja ima svrhu da dobro od- 
goji svoje potomstvo, vrše ljudi jednu od najuzvišenijih 


zadaća, koja im je na zemlji namijenjena, 

li, O spolnim bolestima. 
(Dr. Janko Thierry.) 


Upoznavši vas tako s biti spolnoga života, s dje- 
lovanjem i svrhom spolnih organa želimo da vam još 
prikažemo sve pogibli, koje prijete onima, koji prerano 
kušaju zadovoljiti spolni nagon kod još nerazvijeni 
spolnih organa. 

Jednim od najvećih zločina možemo nazvati umjetno 
spolno razdraživanje mladenačkih još nerazvijenih spolnih 
organa. Slušajući razdražljiv razgovor, Čitajući štiva 
takova sadržaja i gledajući predstave, koje razdražuju 
spolne organe, najčešće se oskvrni mladenačka nevina 
duša, a poslije toga dolazi uskoro na red i tijelo, osc- 
bito ako se netom pomenutome razdraženom stanju pri- 
druži užitak opojnog pića (alkohola). 

Posljedice su ovoga koraka obično sudbonosne za 
takova nesrećnika, 

U pređašnjem razlaganju govorilo se samo o tako- 
. voj mladeži, koja umjetno razdražuje tek probuđeni 
spolni nagon te ga zadovoljuje kojekakovim dojmovima 
bujne mladenačke mašte. Spomenulo se i to, kako se 
takova mladež osjeća uvijek nezadovoljna, kako je 
razdražljiva, kako zanemaruje svoje dužnosti, kako je 
bez apetita, bljedičava i t. d, Ne treba tek isticati, da 
ge kod takve mladeži ne može ni govoriti o kakovom 
duševnom ili tjelesnom napretku. 

Za mladež, koja se podaje tako razdraženom protivu- 
“ prirodnom stanju, ima još jedna strašna pogibao, a_to 
su spolne bolesti, jer su one zarazne ili priljepčive. One 
snalaze takova mlada bića, koja se usuđuju kod još 
nerazvijenih spolnih organa da se tjelesno približe dru- 
gome biću. Kako je poznato, na ovom svijetu imade 
mnogo kukolja ili zločestih ljudi, koji vrebaju takove 
nedužne žrtve, koje se u svojem neznanju, a pogotovu 
kud su pripiti, dadu prevariti od takvih ljudi. Pod 


xegee 


najrazličitijim krinkama ta se zločinačka lica približavaju 

mladome biću, da ga onda kao svoju žrtvu unesreće 
za čitav život, jer ne samo da mu otimlju čar nevine 
mladosti, već se takovo mlado biće, koje kuša da se 
približi drugoj osobi, još zarazi spolnom bolesti. 

Za razumijevanje rastvornoga i pogibeljnoga karak- 
tera spolnih bolesti treba najprije rastumačiti pojam 
zaraze ili priljepčivosti spolnih bolesti. 

Zaraznim bolestima  nazivljemo takove bolesti, 
koje prelaze s bolesna čovjeka na zdrava, koje onda 
izazivaju kod njega jednake tegobe i posljedice kao kod 
bolesna. 

Najčešće se to događa, kad zdravi dolazi u bliski 
tjelesni doticaj s bolesnim, pa se klica ili uzročnik bolesti 
— obično u obliku sitnih bobica, koje tek sitnozorom 
vidimo — uhvati na zdrava čovjeka i uzrokuje onda 
jednaku bolest, od koje trpi dotični bolesnik. To je di- 
rektni način zaraze, ali imade i indirektni, ako < zdrav 
čovjek upotrebljava zaprljane predmete, koje je upotre- 
bljavao bolestan čovjek, a nijesu dobro očišćeni. 

Razlikujemo tri priljepčive spolne bolesti: 

1. Kapavac tripper (Gonorrhoe). 
2. Meki čir (Ulcus molle). 
3. Tvrdi čir (Ulcus durum, Sifilis). 


I. Kapavac. 


Kapavac je bolest, koja sjeda na zdravu sluznicu 
našega tijela tako, da se klica zvana ,Gonococcus Neis- 
ser“, koja se nalazi u bolesnoj izlučini, prenosi kod 
dodira na zdravu sluznicu. Ta se klica nalazi i na 
predmetima, koje su upotrebljavali bolesni ljudi, n. pr. 
na spužvama, na ručnicima, u vodi za pranje i kupanje 
it. d, pa na taj način može nastati zaraza. 

Kapavac je bolest, za koju mnogi ne mare, ali ona 
može da se razvije u veoma bolnu što više u veoma 
opasnu bolest. 

Kod muškarca sjeda kapavac u početku u prednji 


dio mokraćne cijevi. Kud i kamo su teže tegobe i 
tvrdokornije je liječenje, ako se kapavac raširi i u stra- 
žnjem dijelu mokraćne cijevi, To se događa onim bole- 

snićima, koji se ne drže strogo liječničkih odredaba ili 
se uopće ne liječe. 

Pored ostalih mnogo puta veoma tegobnih posljedica 
kapavca jedna je od najsudbonosnijih ta, da često taki 
bolesnik ne može imati djece, jer je različnim upalama 
razoren organ, koji izlučuje muško sjeme. 

Kod žena je kapavac gotovo pogibeljniji i teže se 
izliječi nego kod muškarca, pa i kod njih znade nasta- 
ti neplodnost od trpljenoga kapavca, a to je prečesto 

.razlog neslozi u braku. 

Bolesnici, koji ne paze na čistoću, što je prvi 
uvjet zdravlja, često prenesu prljavim prstima ili rupči- 
ćem, nečistom vodom, u kojoj peru lice, gnoj, koji 
sadržava klicu, na očnu sluznicu i tako zadobiju kapa- 
vac na oku, a to je veoma teška bolest, jer obično 
nastane sljepoća. 

Ako klica kapavca — dođe u tjelesni krvotok, znade 
izazvati smrtonosnu bolest upalom  nutrašnjosti srca, 
dok se u najboljem slučaju stvori zaraslica, kojoj je 
posljedica trajna  griješka srca. Istim putem dolazi 
uzročnik kapavca i u zglobove, najčešće u koljeno, gdje 
izazivlje tešku bolest i silne bolove, pa su nam česte kljaste 
donje okrajnine prolaznika dokaz, kako je kapavac teška 
bolest. 


ll. Meki čir. 
: Ako se čovječje tijelo ozlijedi kod spolnoga općenja 
ili na drugi koji način, pa to ozlijeđeno ili ogrebeno 
mjesto dođe u dodir s izlučinom kojega bolesnoga 
čovjeka, nastane na tom mjestu čir, 
Ako izlučina sadržava ,Ducreove cocce“, te ih pod 
- gitnozorom vidimo kao sitne bobice, nastane meki čir. 
Taj čir veoma boli, mnogo se gnoji i može upaliti 
i razgnojiti okolišno mozgovno žilje i žlijezde. 
ll. Tvrdi čir, Sifilis. 


Sadrži li bolesna  izlučina klicu sifilisa, koja je 
nazvana po Schaudinnu i Hofmanu ,Spirochaeta pallida“, 
razvije se na ozlijeđenom mjestu tvrdi čir, kome je 
posljedica oboljenje čitavoga tijela, pa nema na tijelu 

“ni jednog vlasa, koji ne bi' mogao oboljeti od te bolesti. 


Budući da nastanak sifilisa u čovječjem tijelu rijetko 
kada izazivlje bolove, mnogi i ne znadu, da su bolesni, 
a drugi se opet iz tvrdokornoga lakoumlja ne brinu za 
liječenje bolesti, pa već u ranim godinama liježu u 
grob od posljedica te najteže i najraširenije bolesti na 
svijetu. a 

Sifilis napada naše tijelo u tri stupnja. : 

Prvotnim zovemo onaj stupanj, kad se stvara: čir 
na mjestu zaraze. 

Kad prodre klica sifilisa u čitavo tijelo, tada govo- 
rimo o drugom i trećem stupnju. ' : 

Drugi stupanj sifilisa izbija više na površini pojedinih 
tjelesnih organa, na kojima se javljaju različni: osipi, pa 


.rane na sluznicama ustiju, ždrijela i na spolovilu, koje 
.se mogu veoma rasprostraniti. 


Kosa ispada, kao da bi je tko u čitavim čuper- 
cima izvlačio. 

Nastup trećega stupnja sifilisa ima najteže posljedice, 
jer se u dubini razvijaju takove promjene na pojedinim 
dijelovima našega tijela, da na njih možemo tek slabo 


.utjećati lijekovima, a gdjekad nikako, premda je današnja 


liječnička znanost tako daleko. doprla, da može. pot- 
puno izliječiti svakoga bolesnika, koji se nalazi u. prvom 
ili drugom stupnju sifilisa, a drži se točno liječničkih 
odredaba. ao, ' i 

Epohalnim pronalaskom klice sifilisa možemo brzo 
ustanoviti oboljenje na «tvrdom čiru, pa ako se takav 
bolesnik kako treba liječi, sačuvat će se njegovo tijelo 
od otrovanja i.od svih strašnih posljedica. Radi se dakle 
o tom, da bolesnik što prije dođe k liječniku. 

Srce je čovječje mišica, koja kao kakav stroj uvijek 
i danju i noću neumorno radi bacajući sve za život 
potrebne sokove u-najdalje dijelove tijela, ali ono baca u 
isto vrijeme i sve loše sadržine u naše organe, pai 
klicu spolne bolesti, ako se ona ušuljala u krvotok na- 
šega tijela. | Kamana rare. E 

Uzročnici sifilisa mogu smetati funkcijama: samoga 
srca, krvnih žila, probavnih organa, jetre i bubrega, 

a tome je posljedica, da ti organi u našem tjelesnom 
gospodarstvu prestanu djelovati. 

Ako vidni živac zahvati razorno djelovanje klice 
sifilisa, nastupa sljepoća, a ako zahvati živac, kojim 
slušamo, nastane potpuna gluhoća i t. d. Tako postaju bo- 
galji, koji su svakomu na teret, a ponajviše samome sebi. 

Ako sifilis zahvati moždinu kičmenu, koja se nalazi 
u hrptenici (kičmi), javlja se na početku slaboća i ne- 
sigurnost u nogama, koja sve: više preotima mah. Tim 
se znakovima priključuju smetnje kod puštanja mokraće 
i blata, te bolesnik svršava svoju dugotrajnu bolest 
osjećajući, obično kod potpune svijesti, kako se polagano 
primiče svojemu kraju. 

Najžalosnija je posljedica slabo liječenoga ili neliječe- 
noga sifilisa oboljenje mozga u glavi. Prenatrpanost 
zavoda za umobolne bjelodano dokazuje, koliko sifilis 
uz drugi otrov, koji se zove alkohol, stvara sasvim zališnih 
nesreća na ovom svijetu. 


Klica sifilisa kola u krvi, pa tako: dolazi i do ne- 
dužnoga, jedva začetoga djeteta u materinoj utrobi, da 
.na njem odmah započne svoje razorno djelovanje. 

Svemoguća je i mnogo puta nedokučljiva sila, koja 
ovim svijetom upravlja, tako uredila, da takova ne- 
srećna bića, ako i ugledaju svjetlost, umiru zbog opće 
tjelesne slaboće u ranim godinama, da ne budu nepre- 
stani dokaz ocu ili majci za njihov veliki grijeh iz 
mladih lakomislenih dana. Tjeskobu i jezu u duši našoj 
izazivlje pogled na takovu duševno i tjelesno zaostalu djecu, 
a sad pomislite, koliki užas moraju osjećati u svojoj duši 
roditelji, koji su taki stvor na svijet dali kao posljedicu 
svoje mladenačke zablude. 

Već smo spomenuli, da se utvrđenjem sifilisa u 
prvotnom čiru dade sifilis izliječiti u početnom toku, 
Sifilis je međutim veoma podmukav-otrov, koji gdjekad 
ne pravi nikakovih tegoba. Na tijelu ne vidimo nikakovih 
znakova, pa ipak razorno djeluje u našem tijelu, a to 
djelovanje opazimo tek onda, kad osjetimo posljedice 
toga razaranja, koje se često ne dadu popraviti. 

Stoga i nazivljemo Wassermanov pokus krvi na | 
sifilis: jednim od najvećih pronalazaka u znanstvenoj 
medicini unazad 15 godina, jer nam razotkriva naj- 


* kraćim putem zakučastu bolest, kojoj gotovo nikakovih 


znakova na tijelu ne nalazimo, 


Pošto smo vas tako u glavnim crtama upoznali sa 
spolnim bolestima i njihovim pogubnim posljedicama, 
držimo, da je svakome jasno, kako je veoma znamenito 
za duševni i tjelesni mladenački napredak, da se Svaki 
čuva svih pogibli i prigoda, koje bi ga dovele u priliku 
spolne zaraze. ' 


Čuvati se toga valja više nego žive vatre, jer ope- 
klina uzrokuje tjelesni bol, ali spolna bolest, kako ste 
vidjeli, otruje tijelo, a duša dolazi u neko stanje: očaja 
zbog nepromišljenoga čina, koji je uzrokovao tako stanje, 
što se tako teško dade popraviti. 


Razotkrili smo vam ovu za mnogoga još tajnu 
stranu života u tvrdoj vjeri; da smo time učinili svoju 
dužnost, jer je kraj današnjega velikoga broja spolnih 
bolesti u našem narodu izvan svake sumnje, da bi 
mnogi došao u pogibao zaraze, kad ne bi bio upućen 
na veliku pogibao od te narodne nesreće. 


Treba na ovom mjestu istaknuti, da u našem 
narodu imade mladića, kojima su sa 18—20 godina već 
potpuno razviti spolni organi. To je prirodna južnjačka 
osobina. 

Međutim ta spolna dozrelost ne štiti ih ni naj- 
manje od zaraze kojom spolnom bolesti, dok uzdržljivost 
od spolnoga općenja nije tjelesnom ustroju škodljiva, pa 
zato i u tom slučaju upućujemo takove mladiće na 
spolno općenje u braku, koje jedino nije opasno, jer 
nema prilike, da se zaraze spolnom bolesti. 

Ako se pak koji među vama nalazi, te je već posr- 
nuo i zarazio se kojom spolnom bolesti, neka re časi 
časa, nego neka smjesta dođe k liječniku, koji će jamačno 
imati dosta razumijevanja za njegovo duševno i tjelesno 
stanje i koji će ga privesti opet u takove zdravstvene 
prilike, da će moći mirno gledati u budućnost, 

. Liječnici mogu danas izliječiti svaku spolni 
bolest, što više mogu je u zametku uništiti, ali bolesnik 
valja da se na vrijeme javi i drži liječničkih propisa. 
Ova je pouka sastavljena, jer su liječnici opazili, 
da porast broja spolnih bolesti kao posljedica rata nije 
naštao samo kod odraslih, već je on zahvatio i nezrelu 
mladež kod još nerazvijenih spolnih organa. Na taj će 
način prestati uzdah mnogih bolesnika, koji liječnike 
traže zbog posljedica spolnih bolesti: ,O da su me samo 
u mladosti upozorili na sve pogibli od preranog spolnog 
razdraživanja i općenja !“ ' 
. Primite ovu pouku s razumijevanjem i s ozbiljnošću, 
kako to zahtijeva zdravstveno prosvjećivanje našega na- 
roda, pa ćemo današnju mladež gledati vazda vedru i 
naprednu, a u budućnosti ćemo je vidjeti u zdravu i 

srećnu braku okruženu zdravom i jedrom djecom. 

.. Sa zdravim podmlatkom moći ćemo se uhvatiti u 
koštac sa svakim neprijateljem, koji bi nas kušao duševno 

i tjelesno uništiti. 


== 


HI. Zašto mladež treba da posluša znan- 
stveno liječničko uputstvo? 
(Prof. Dr. Jure Turić.) 


Od četrnaeste godine dalje radi burno i živo Vaš 
živčani sustav i cio organizam, pa to živo djelovanje 


“ima da pospješi, da osigura i do kraja razvije Vaš mo- 


zak, živce i cijelo tijelo. No isti taj burni rad i razvitak 
očituje se u Vašoj svijesti kao mladenačka obijest, veselje, 
poduzeinost, oduševljenje, snaga, spremnost na smijeh 
i šalu; to u Vama budi otpornost i ponos, to Vas diže 
u samim Vašim očima i usrećuje Vas. 

I ostane li to tako na muku i nemir Vaših roditelja 
i učitelja, ali na Vašu sreću i zadovoljstvo, teći će 
taj burni razvitak do kraja pravilno, pa ćete Vi kao 
ljudi biti i snažni i odvažni, sposobni za rad i veselje, 
sretni i zadovoljni sami po sebi: zato slobodni, samo- 
stalni i ponosni! Vaše snažno i zdravo tijelo bit će 
sposobno za tjelesni napor i za tjelesno uživanje, a Vaš 
duh će biti duh čovjeka, koji je sretan sam po sebi, od 
svoje sposobnosti za rad i veselje! ' 

Ali ako Vas taj napor i ta bura u Vama navede 
na blud, na bilo kakovo svijesno razdraživanje i stiša- 
vanje spolnog nagona, onda se sokovi Vašeg tijela troše 
od najveće česti na vatri neprirodnog, prejakog i za 
Vas prevelikog trošenja snage, pa ponestaje i tih sokova 
i potrebne sile za gradnju, dozrijevanje i vježbanje mi- 
šica i živčaneg sustava. Zato se oni ne izgrade do one 
savršenosti, do one snage i sposobnosti, koja im je bila 
porodom određena. - 

Koje su svijesne posljedice toga stanja? 

Nestane obijesti, veselja, poduzetnosti, oduševlje- 
nja, spremnosti za smijeh i šalu i nestane otpornosti, 
prkosa i ponosa; nestane — ako i umišljenog -— ali 
zato sretnog precjenjivanja samoga sebe. Ovlada napro- 
tiv mrtvilo, klonulost, podrugljivost, zavist, mržnja, pod- 
muklost, podla pritajenost i licemjernost, ovisnost od 

svakoga i svačega i nezrela umišljenost, da je takova, 
tobože dozrelog stvora nedostojna sva ona mladenačka 
sreća! Od sretnoga, ponosnog, mladenačkog bića, koje 


odraslima dodijava i muči ih, ali ih napokon usrećuje, 


postaje čilim i razumnim vršnjacima smiješan stvor, 
odraslima odvratan zametak rane na tijelu narodnom, 
a sebi izvor nezadovoljstva, duševne pustoši, ovisnosti 
od svega i svakoga. 

Sloboda je svetinja, u koju se nikomu ne smije dati 
da dira i koju svatko braniti mora, jer samo u slobodi je 
čovjek siguran, da ga nitko ne će iskoristiti ili oštetiti. Na 
obrani svoje slobode pozna se, koliko je iko vrijedan 
poštovanja i dostojan ljudskog društva. Svoju snagu i 
svoje časovite i trajne interese imate Vi da obranite od 
svog najvećeg neprijatelja, a to je blud. Pa kao što 
tražite od državnih uredaba zaštitu svoje slobode pred 
razbojnikom i nasilnikom, tako tražite i od svih školskih 
i društvenih uredaba zaštitu od bluda i svake prilike, 
koja bi Vas zavela u blud, a ne da ih držite samovoljnim 
ograničivanjem svoje slobode. No da i taj pritisak i 
ograničivanje ne osjetite, da ne morate tražiti pomoć 
odraslih i ovisiti od njihove pomoći, a Vi se i ne upu- 
štajte u boj s bludom, nego mu izmaknite vodeći sretan 
mladenački život. Uživajte mladost. kako mladosti od- 
govara, u igri, pjesmi, zabavi, sportu, obijesti, radu, 
šali, smijehu, kupanju, politici, glazbi, poeziji, nauci i 
na stotinu drugih načina i prezirite blato, robove i sla- 
biće, pa bili gdje i bio tko; ne robujte rđama, koje već 
robuju bludu, pa hoće to da prikriju tobožnjom samo- 
stalnosti od propisa škole i društva. No ako bi tko i 
našao bilo kakovu izliku robovanju bludu, ne smije 
da čini zločine na svojoj porodici i narodu. Prišteđenim 
proizvodom rada narod bi izgrađivao škole, kazališta, 
željeznice, luke, isušivao bi močvare, podizao tvornice, 
pa bi tim i još na mnege druge načine olakšao sebi 
teški i mukotrpni život. Ali mladi bludnici ga sile, da 
troši na njihov rasipan i neproduktivan život, na bolnice 
i ludnice, na kaznionice i ubožišta. Nije li to veći i teži 
zločin nego krađa gladna ili razbojstvo razjarena čovjeka ? 

A kolika se tek opakost krije u takvom mladom 

bludniku, koji svojim bludom oštećuje braću i roditelje? 
Nije li čudo, da porodica i narod ne istupe protiv takova 
zlotvora svom snagom i ne obrane se unaprijed od 
štete, koju im sprema robujući ili strasti ili opakom za- 
vođenju već propalih stvorova ! 

Razlog blagom postupku društva ima da se traži 
u tom, što je najveći dio mladeži bio neupućen u po- 
gibao i zle posljedice bluda i što je od najveće vrije- 
dnosti po državu, narod i pojedinca, da svatko sam nad 
sobom gospodari, da sam sebe i drugoga čuva od štete : 
i zla djela. 

I ovim je liječničkim uputstvima prva svrha, da u 
tom pomognu našu mladež. 

